Chechenistondagi masjidda 300 giyohvand Qodirov qarshisida tavba qildi

Checheniston respublikasi rahbari Ramzan Qodirov Grozniydagi Ahmad Hoji Qodirov nomli markaziy masjidda uch yuz nafar giyohvandlar bilan uchrashdi, deb yozadi “RBK”. U yoshlarni narkotik moddalarni qabul qilmaslikka chaqirdi.

Giyohvand yigitlar imom Adam Shohidov rahbarligi ostida tavba-tazarru udumini bajo keltirdi va bundan buyon narkotiklar iste’mol qilmaslikka va’da berdi.
Nashrning eslatishicha, so‘nggi ikki hafta ichida Qodirov giyohvandlikka berilgan yoshlar bilan bir necha bor uchrashuvlar o‘tkazdi.